text: 10.000 græskar på plads: Legoland er klar til Halloween
  17 oktober 2016 kl. 17.28
  Efteråret har bidt sig fast, men Legoland trodser vejret og kører på fuld tryk hen over efterårsferien. Temaet er Halloween. 
  Det har taget lidt tid, men nu er de på plads. Græskarene. 10.000 styks har indfundet sig i Legoland. Helt fra de små til de store.
  Anledningen er, at Legoland igen i år holder åbent hen over efterårsferien, hvor de har pyntet op til halloween. Og en af dem, der er med til at gøre efterårsferien spændende for de besøgende, er Anastasia Weakly, der er prinsesse i Legoland.
  - Det er det bedste i verden, synes jeg.
  Anastasia Weakly har været med i fire sæsoner, og hun er en ombejlet kvinde.
  - Hvis man godt kan lide at snakke med børn og møde nye mennesker, fortælle historier og gå rundt i flotte kjoler, så er det det bedste i verden. Det er virkelig dejligt, siger hun til TV SYD.
  Se øverst, hvordan det så ud i Legoland, da TV SYD var på besøg.
  